Terra cremada.
Més bèstia. De sang i fetge.
I que al final només en quedés un, tu o jo.
Ja ho pots ben dir.
ANTERIORMENT
Falta poc per Pasqua.
Seria perfecte que la teva segona vinguda
coincidís amb el dia de la resurrecció de Jesús.
- És mort. - No hi he pogut fer res.
S'ha acabat. No sabràs res més de mi mai més.
S'aprofita de tu!
- Calla! - Et carregues això nostre per una dona
que et troba patètic! Kevin!
Si fiques un peu a l'aigua, on sigui, et pelarem.
Per què ajunta els vidents més perillosos del món?
- La policia del pensament. - No volem heretges.
M'importava de veritat. Era clavada a tu.
Sigues la bona nena insofrible que portes a dins.
- Què voleu? - Que ens ajudeu.
En Billy no tenia consciència.
Ell et demanarà que l'ajudis a sortir-se'n.
Però la veritat és
que, si li fas nosa, ja has begut oli.
Tots els que t'han estimat han acabat morts per culpa teva.
He posat un radar al terrat per detectar objectes estranys.
Frenchie? Frenchie!
Gràcies per salvar-me.
Mon cœur. Tu m'has salvat a mi.
No, no, no.
"Jo, Serge Emilien Les Saintes,
sense gaires facultats mentals i amb el cos rebentat,
declaro aquestes últimes voluntats i testament
tot i no tenir cap bé material per llegar.
Però ara que redacto aquesta nota en un paper introduït al camp de llibertat
dins de l'anus d'un…
vigilant grassonet amb colitis que es diu Burt,
recordo que sí que tinc una cosa per deixar-vos.
La confessió que us he vist a tots el forat del cul."
Perdona?
És el que diu.
"Carnisser, vaig instal·lar una càmera al vàter amb fins científics.
És llarg d'explicar. I sense voler te'l vaig gravar.
Hughie i LM, us el vaig veure al camp quan ens van escorcollar.
Annie, us vaig veure a en Hughie i a tu explorant-vos les parts íntimes.
Vosaltres a mi no."
Em sembla que això m'ho saltaré…
Sí, val més.
"Hi ha qui en diu la cova del fang. D'altres, un nus de globus marró."
Molt bé. Ostres. Hi ha uns dibuixos.
La majoria són de culs, però…
Ah, diria que aquí hi ha la part important.
"Hem passat moltes coses junts, els millors i els pitjors moments.
I em sento més pròxim a vosaltres que als meus parents de sang.
Tan pròxim que us he vist la ullera a tots.
Que per mi vol dir que som família.
Sou la meva família.
No puc saber si hauré expiat prou les meves faltes per entrar
al regne del cel,
però no tingueu por, que estic en pau.
Per un instant vaig conèixer el cel a la terra…
als teus braços, mon cœur."
ESGLÉSIA DEMOCRÀTICA D'AMÈRICA
Pels inconformistes, pels radicals, pels revolucionaris,
perquè els que són prou forts per canviar el món
són els que el solen canviar.
Diumenge de Pasqua, a les 16.00, en directe des de la Casa Blanca,
el Patriota reinicia l'univers.
En estríming a VoughtBook, VoughtTube…
Tranquil. No vinc a fer-te mal.
Com l'última vegada?
Tu t'has vist? Jo et veig sencer.
Com m'has trobat?
Els d'Anàlisi de Delictes han vist un noi volant als afores de Kolvereid.
Crida una mica l'atenció.
No vull que m'ajudis.
Ja ho sé, m'ho has deixat ben clar.
Però ets el fill de Déu i no hauries de dormir en un estable.
Tens una planta sencera de la Torre per tu.
Fes-hi el que vulguis. Ves-hi quan et vingui de gust.
Vull estar ben lluny de tu.
Ara tot ha canviat.
He ascendit. Soc immortal.
I què t'importa el que em passi?
Som família.
Ens corre la mateixa sang per les venes.
Ja tens el racista de merda del teu pare.
Jo no et faig falta.
El Soldier Boy no compta per res.
Tu i jo… som l'únic que compta.
Et conec perquè soc tu
i tu ets jo.
Pare.
Ves a la merda.
No ens assemblem gens.
Ja eres la persona més poderosa de la Terra
i no eres més que un malparit amargat que no el volia ningú
i que es rebotava quan no se sortia amb la seva.
Com vols que et faci millor ser més poderós?
Només fa que siguis encara més un malparit amargat que no el vol ningú.
I intimidar la gent perquè et tracti de Déu…
no et converteix en Déu.
I en el fons ho saps.
No passa res.
És que tu no ho entens. No passa res.
Però ja ho entendràs.
No vol parlar o és que no pot?
No ho sé.
Aquesta noia fa cara de voler-te
arrencar el braç i ficar-te'l pel cul.
Li ha passat de tot.
Què diu la Sage? Hi ha indicis que l'experiment ha funcionat?
No. Que vol dir que en Frenchie s'ha mort per res.
Quan arribeu allà on aneu,
s'ha de canviar l'embenatge.
- D'acord. - Entesos.
Quan marxem?
Bona pregunta.
Ja t'he dit que no fugirem.
No us demano que fugiu, us demano que salveu aquesta gent.
Que els salvem? Del tio que fins ahir es morien de ganes de menjar-li la polla?
Segur que la té deforme, per cert.
Podem fer més. Volem fer més.
Salvar aquesta gent és el millor que podem fer.
Porteu-los al Canadà,
ajunteu-vos amb el vostre equip i aneu ajudant persones, una a una.
Mentre us moriu en una missió suïcida?
Tens algun pla, almenys?
O suïcidar-se o el Canadà.
La cosa està frec a frec, oi?
Entesos, fora conyes. Me'n vaig a escampar la boira.
Quan vaig entrar als Set, em feia molta il·lusió conèixer la Reina Maeve.
Però val més no conèixer els teus ídols.
La vaig veure amargada, desconnectada del món.
Havia renunciat a si mateixa i ja no li quedava res.
I jo era la típica pesada
que deia: "Sempre hi ha un bon motiu per lluitar."
Em vaig jurar que no deixaria que em passés mai a mi.
I em va passar.
Però mai més.
No és una missió suïcida. No és una causa perduda.
No es tracta de guanyar, sinó…
de mantenir viva l'esperança tant de temps com puguem.
O sigui que gràcies per ser tu la pesada.
No ho tinc clar, això de no conèixer els teus ídols.
A mi m'ha sortit bé.
Bon aniversari de noces, president consort.
El vaig encarregar fet a mida amb titani per turbines.
Les corretges són de Kevlar balístic reforçat.
Per més que et profani, aquesta no explotarà mai.
Reina, que bé que m'ha sortit aquest matrimoni!
Et cal més temps?
No hi ha prou temps al món.
Què passa?
No em malinterpretis,
és un honor escriure el discurs del Patriota
per anunciar la vinguda del nostre nou Senyor.
Però?
És que no m'esperava que tanta gent
dubtés de la seva divinitat.
Encara tens aquell Chateau Margaux del 95?
El que li vas prendre al capellà pedòfil?
- Doncs obrim-lo. - Ben pensat.
Sé que estàs enfadada amb mi, però et necessito de veritat.
Què pensa?
Si el collo, anirà en contra del Patriota?
Au, va, no fotem, que semblem adolescents.
I si hi ha tanta gent que dubta, per què no hi fas alguna cosa?
Què vols dir?
Em sembla que ja ho saps.
No, no ho sé.
Home…
Vull dir que com podem ajudar el Patriota a fer que el món hi cregui.
Jo m'ho pregunto cada dia.
Nyam…
Quan era petita tenia una gosseta.
Es va morir.
La va atropellar l'autobús escolar que em portava a casa,
va ser horrible.
Vaig portar el seu collaret a sobre durant setmanes.
Per tenir un record d'aquell animal que tant m'estimava.
És el que tu fas ara, oi?
Fingies ser una bestiola abandonada que en Frenchie havia acollit,
però tu saps que va ser al revés.
Ell era la teva mascota. El teu gosset falder.
Li donaves esperances,
però el lligaves curt perquè t'agradava aprofitar-te'n.
La seva devoció et posava calenta.
I just quan semblava que giraria full i se n'aniria amb una altra,
per fi te'l vas tirar.
El que fos per impedir que fos feliç.
I en canvi ell hauria fet el que fos per tu,
fins i tot sacrificar-se.
I tu el vas deixar fer. Era el que volies.
Ei, ei, tranquil·la! Escolta'm.
El Soldier Boy ha d'estar furiós perquè li surti l'explosió.
Suposava que tu eres igual, per això t'hem burxat una mica.
No era res personal, t'ho juro.
"Oh, ara, per sempre…"
"Adeu. Adeu a…"
Què?
Què cony dius?
Otel·lo. M'ho sabia de memòria, però ara no me'n recordo.
El cervell no em callava mai, i ara…
Ha funcionat?
Soc tan estúpida com vosaltres.
Gràcies.
De conya. De conya, de conya.
Ens estem irradiant força tots plegats,
que està molt bé.
El que compta és que en Frenchie se'n va sortir.
Funciona.
Ei, que jo també vaig fer coses.
Sabia que series una bona arma,
però tant no m'ho hauria imaginat mai.
I quin pla tenim?
El Patriota anunciarà per Pasqua que és Déu Totpoderós.
Sabem on serà i quan.
EL PATRIOTA REINICIA L'UNIVERS
I després d'allò d'Estudis Vought,
segur que desplega la policia del pensament.
Hi haurà milions de morts.
Perquè em quedi clar,
parlem de colar-nos a la Casa Blanca?
- Sí. - I el Patriota
- sabrà que hi anirem. - I si us disfresseu?
Us vestiu com aquells soldats amb els barrets peluts.
Merda. Això és a Anglaterra. No em feu cas.
I com hi entrem?
Per un túnel.
Un que tenia en JFK per tirar-se la Marilyn.
Suposo que els túnels presidencials per follar
estan ben vigilats.
Sí, però conservo els plànols de l'any passat,
de quan protegíem en Singer.
Amb els codis i punts d'accés.
Molt bo.
Què me'n dieu? Fem l'últim intent?
Ho interpreto com un sí.
Ni de conya. Sou més burros que fets per encàrrec.
El Patriota us matarà i després em vindrà a buscar a mi,
o sigui que el temps que em queda
aniré al parc de Harry Potter d'Orlando.
Qui s'hi apunta?
Varetes amunt! La Sage toca el dos!
CREIEM EN EL PATRIOTA
Soc disruptiu. Faig disrupció.
Podria tenir estel·laristes treballant
a la fàbrica com a empleats no remunerats.
Com uns esclaus?
Patriota, ets aquí!
Et volia parlar de l'índex de fertilitat dels blancs.
I si ens esperes al jardí?
- Un momentet. - Sí.
Per aquí.
- Qui cony és? - Günter van Ellis, l'home més ric del món.
Té disset fills. Astronauta aficionat.
I què?
Representa un grup de multimilionaris
que tenen certes peticions.
No tinc temps.
Són la classe dirigent dels Estats Units.
Per alçar la teva Església ens cal el seu suport.
És creient? N'hi ha algun que ho sigui?
- O només em tenen por? - Tomàs també va dubtar.
Amb prou temps, l'aigua més tova pot perforar qualsevol pedra.
- Paciència. - Parla clar d'una vegada.
Crec que ens hauríem de plantejar d'ajornar-ho.
De cap manera.
Vas veure el laboratori.
Si repliquen l'explosió del Soldier Boy
o si hi hagués la més mínima possibilitat que et deixessin sense poders…
Et penses que em fa por en William Carnisser?
No, esclar que no.
Esclar que no. I hem pres les precaucions necessàries
portant l'acte aquí.
Però no volem que res ens distregui del teu dia diví.
I així tindré més temps per dedicar-me al meu punt fort,
que és convertir més ànimes per la teva gran causa.
Eminència.
- Ara no, Profund. - Calla, profeta bocamoll.
Els Set ja no et fan falta. Una jugada mestra, com sempre,
però he pensat que el que et fa falta és un croat.
Sí, un cavaller amb armadura d'aquells d'abans
que esberli caps per imposar la teva llei.
Què en saps, de les croades?
De la Bíblia. No et sona?
No hi surt, a la Bíblia. Aviam si ho endevino. D'Indiana Jones?
Què? No!
De Robin Hood.
No és un documental.
Ah, no, Sherlock?
- Què li has…? - És astronauta, l'he enviat a l'espai.
Escolta'm. Ja no em fa falta ningú.
- No em calen multimilionaris… - Totalment d'acord.
Ni pervertits follapeixos
que s'humilien constantment per quatre engrunes del meu afecte.
Això penses de mi?
Des del primer dia.
Mai he sentit menys respecte per ningú a la vida.
De fet, Kevin, l'única raó perquè encara no t'hagi matat
és que vull que sentis, en el fons del cor,
fins a quin punt arribes a ser inútil.
I els vidents?
- A punt a tot el país. - Molt bé.
Així que s'acabi l'emissió en directe, vull que separeu el gra de la palla.
Els que no acceptin la meva veritat, que cremin al meu foc sagrat.
Somriu, Pare. D'una manera o altra, serà un dia meravellós.
Kimiko…
S'equivoca.
No ets només una arma.
En Frenchie de seguida va veure com eres.
I com que ho va veure ell, ho vam veure nosaltres.
Que ell ja no hi sigui no vol dir que deixi de ser veritat.
Vinga, que encara ens farem un tip de riure.
Som-hi.
Saps què m'aniria de puta mare, ara?
Que em parlessis, cabrona.
Què dius?
Res. Em fa moltíssima il·lusió sentir el teu discurs.
Segur que l'has clavat.
Entrem d'aquí cinc, quatre, tres…
Benvolguts compatriotes.
Bona Pasqua.
Un dia en què honorem Jesús, que, com tots sabem,
el van torturar, li van prendre la dignitat i el van matar.
EL PATRIOTA S'ADREÇA A LA NACIÓ
I és una cosa que està molt bé, però sou americans.
Us mereixeu un Déu que no es mori,
un Déu que es defensi i un Déu en què pugueu creure.
Doncs avui us porto la bona nova.
Fa poc vaig rebre la visita d'un àngel delicat
que em va donar el do de la revelació.
Sí, fa la pudor que em pensava que faria un túnel per follar-hi d'amagat.
Quan estava immers en la seva llum,
els seus llavis celestials em van regalar les orelles amb la dolçor de la veritat
i em va revelar el meu propòsit veritable.
Que no és ser el millor heroi del món i prou,
sinó també salvar tota la humanitat.
Ser la segona vinguda.
Tot i que, ben mirat, soc la primera vinguda.
Amèrica, soc el Senyor, el vostre salvador.
Soc el vostre Déu.
I com a tal portaré el món a una nova alba daurada,
una era en què el vostre Déu es mourà entre vosaltres, visible i audible.
Les vostres pregàries trobaran resposta visitant elPatriota.esglesia.
A canvi, us demano el vostre amor.
Tenim una amenaça a l'edifici.
S'ha infiltrat un petit grup pels túnels.
Són en Carnisser i els seus.
Tranquil·la, que estem a punt. Porta-la a la zona protegida.
Ho trobareu tot resumit al capítol dos de la Bíblia del Patriota.
Un moment. Segons els plànols, aquí no hi ha cap porta.
No, és nova.
Hòstia!
Ei, ei! Ei, Annie!
Annie, què passa?
És un xiulet antisúpers!
- Ajupiu-vos. - Merda!
Codi 30. Tiroteig. Agent abatut.
Mecàgon la puta, collons.
Presidenta!
Aguanta, eh?
A la dreta!
Ja era hora, mala puta criticaire!
Us tocareu el cony tot el dia? Sortiu!
Som-hi!
Correu!
Estàs bé?
El Patriota és al despatx.
Molt bé, et seguim.
I uns pebrots, que aquell m'arrenca els pits per la vagina.
A vosaltres no us farà res.
És cap aquí. Molta merda.
A l'esquerra.
Ben fet, cabrona.
Merda.
Que ploraves?
No.
Llum Estel·lar. Era tot una prova.
Sí! L'univers recompensa la meva lleialtat,
igual que en Connery va recompensar
en Costner al final de Robin Hood.
Hòstia, nano, mira que ets burro.
Et mataré.
I així el Patriota per fi ho veurà.
Ja me'n cuido jo. Aneu tirant.
Només vull en Carnisser i la noia.
Els altres us en podeu anar en pau.
Ei. No, no. No hi ha temps.
Porta la Kimiko amb el Patriota abans no voli.
Ja me'n cuido jo.
Ah, sí? I com t'ho penses fer?
Això és un Ansul IGS-300.
Tu tens els teus mètodes, jo tinc els meus.
Ei! Vinga, per aquí!
Ei! Poca broma amb això!
Per què ho fas? Et jugues la vida per un tio
que ni se't pixaria a sobre si et calessin foc.
Soc la seva mà dreta. Se'm pixa a sobre quan em ve de gust.
Escolta, sé que tens por.
- No tinc por de res. - Profund… Kevin.
T'ho veig als ulls. El Patriota et fa pànic,
i no et té gens ni mica de respecte.
No et vols alliberar d'això? D'ell?
- Vigila què dius. - El problema no soc jo.
Esclar que sí! Jo ho tenia tot!
Poder, respecte.
Era al top 50 d'estrelles d'IMDbPro.
I se'n va anar tot a la merda quan vas arribar tu!
Ho vaig perdre tot!
Vas prendre males decisions i et vas destrossar la vida tu sol.
Ja no ets un nen petit. Per una vegada, assumeix les teves responsabilitats.
No!
Cony, no hi ha sortida.
Què passa?
On és en Carnisser?
He de canviar de feina.
Només us demano que obriu el cor i tingueu fe en mi.
Accepteu la meva veritat i us acolliré en una terra de mel i llet.
Soc el vostre Pa…
Soc el vostre Pare…
Soc…
Però per més que faci,
molts no m'acceptaran mai dins del seu cor.
No m'estimaran mai. No creuran mai en mi.
I a aquests heretges els ofereixo l'aniquilació.
I els que em vulgueu destruir,
morireu de la manera més horrible,
com es mereix la vostra maldat.
El meu regne durarà per sempre.
I quan aquest món sigui fred i mort, jo perduraré.
Etern. El Déu de les cendres.
Bona tarda, cabrons.
Ha arribat el papa.
William.
Començava a pensar que no compliries la teva part del tracte.
Terra cremada.
Quina llàstima, això del francès.
Com va l'experiment científic sense ell?
Ara ho sabrem.
Hòstia. Hòstia
- Hòstia, ho sento molt. - Justícia per l'Ambrosius!
- Merda. Deixa'm! - Justícia per l'Ambrosius!
Justícia per l'Ambrosius! Justícia per l'Ambrosius!
Digues el seu nom!
Justícia per l'Ambrosius! Justícia per l'Ambrosius!
- Ho sento! Merda! - Justícia per l'Ambrosius!
Mata'l, el cabró!
No.
Què…?
Ara veuràs, malparit.
Morireu tots, començant per tu!
Què collons esperes? Ara, punyeta!
Què passa?
No puc.
Per què?
La ràbia que he de sentir.
No hi és.
Només estic trista.
No és la ràbia, el que et dona la força.
No ho ha sigut mai, mon cœur.
La força sempre ha sigut teva.
Mort i destrucció, fill meu.
Sang i fetge.
Això és per en Frenchie.
Sisplau. Sisplau, para.
M'ho deus.
Per totes les vegades que et podria haver matat i no ho he fet.
T'he deixat viure.
Et donaré Vought. Et donaré Vought, sents?
Fes-ne el que et vingui de gust. D'acord?
Et…
La Becca! Vols recuperar la teva dona?
Li diré a un canviant que s'hi transformi.
Digues què vols.
Et lleparé la cigala!
Sisplau! Faré el que sigui!
Vols que mengi merda? Em menjaré la teva!
Em menjaré la teva merda en directe per la tele.
No és veritat.
Madelyn, m'ho vas prometre.
No és veritat.
No m'ho pots fer, això.
No m'ho pots fer, això!
Soc el Patriota.
No, tu ja no ets res.
I això…
Això és per la meva Becca.
No, no, no…
Ja està, nano.
Tranquil. Tranquil.
Vinga. A poc a poc…
S'ha confirmat que les imatges impactants de la Casa Blanca són autèntiques.
El Patriota, el superheroi més important del món,
ha mort avui després d'autoproclamar-se un presumpte déu.
Et lleparé la… Em menjaré la teva… en directe per la tele.
El Patriota estava profundament pertorbat.
Vull donar les gràcies als homes i dones valents de la CIA
que han afrontat, sota les meves ordres, aquesta greu amenaça per la democràcia.
I als que fan especulacions
els vull dir que no,
que no penso dimitir. No he fet res mal fet.
Són paraules de l'expresidenta Ashley Barrett,
que, arran d'una votació unànime sense precedents al Congrés,
ha estat destituïda aquesta tarda i apartada immediatament del càrrec.
Així s'acaba el mandat ple d'escàndols de la primera dona presidenta dels EUA.
- Teniu. - Gràcies.
Germà.
De conya.
En puc tastar?
T'ho has guanyat, noia. Tot teu.
Tant de bo t'hagués vist en Frenchie.
M'ha vist.
Té gust de polla bruta. Per això els hi agrada als rics?
Escolta, noi…
No puc dir res que et serveixi de consol.
Però has fet el que havies de fer.
Has fet bé, entesos?
En fi, ara podem deixar enrere tota aquesta merda.
Ja no tenim poders, ara som… gent normal.
Podríem buscar un lloc tranquil i començar de zero.
En Terror, tu i jo.
A la teva mare li agradaria.
Sé com era el meu pare…
i val més que sigui mort.
Però tu tampoc ets bona persona.
No t'he triat a tu en comptes d'ell.
M'he triat a mi.
Ho sento, però no vull començar de zero amb tu.
Vull que això s'acabi aquí.
Només quedem tu i jo, Terror.
Terror?
El comportament deplorable dels súpers ha quedat impune massa temps.
Si els mesos d'empresonament a mans del Patriota
m'han ensenyat una cosa,
és que hem de redefinir de dalt a baix la nostra relació amb els superherois.
Per això he acceptat tornar a Vought com a director executiu interí.
Quin fill de puta!
Són temps de crisi i els nostres accionistes
necessiten una mà ferma per iniciar la reconstrucció.
Crec que la millor època de Vought, i la més rendible, encara ha d'arribar.
Ara toca que Vought escolti.
Ei, Carnisser…
Ho sento, maco.
Merda.
Hi havia embús?
Sí. Un accident al pont, hauria d'haver anat pel túnel.
Sabia que em voldries aturar,
però no hauries d'haver vingut sol.
Hauries d'haver vingut amb un exèrcit.
No. Si volguessis escampar el virus, ja ho hauries fet.
O potser… m'espero fins que entrin els súpers al torn de dia.
No té gaire sentit escampar la lleterada en un edifici buit, oi?
Ja, entesos. Hauria d'haver portat l'exèrcit.
On és el virus?
L'he tirat al dipòsit dels aspersors. Una idea d'en Frenchie.
Que descansi en pau, el grillat.
Ara només he de prémer el gallet
i plourà mort a totes les 99 plantes.
D'aquí un parell de dies s'haurà escampat pel món.
Per què? Però si ja hem guanyat!
Guanyat? Només els hi hem deixat un ull de vellut.
Mentre hi hagi Vought, hi haurà súpers,
i tard o d'hora algun cabró que ja volta per aquí
serà el pròxim Patriota.
I prou que ho saps.
No.
Hem de liquidar la idea mateixa dels súpers.
I ha de ser… per sempre.
Ho veus, oi?
Ja està, és el moment.
M'has fet passar per un infern per arribar fins aquí, fins ara.
Perquè et fes… de canari.
De Kessler. De Lenny.
Però la veritat és que no et faig cap falta.
No te n'he fet mai. Ja ho tens tot a dins, ara ho veig.
Potser tens el cor destrossat, però en tens.
No ets un monstre, Carnisser.
Però ser humà fa mal.
Ho sento, noi.
Els superherois… s'han acabat.
No ho puc permetre.
El Petit Hughie i la pistola.
S'han de tenir molt ben posats per disparar-li a un amic.
Ho faré, si convé.
No.
No tens prou…
No t'aixequis.
Perdona, no… no ho volia fer.
Demanaré una ambulància.
No caldrà.
No pateixis, Hughie.
No t'he deixat més remei. No pensava parar.
Tota la sang… i la merda que t'he fet aguantar…
I no t'ha canviat gens ni mica.
Has sigut tu mateix… fes el que fes jo.
Ja no sé què fer.
No has de fer res.
De veritat que ets… clavat a en Lenny.
Si en Carnisser fos aquí, ens diria de tot per plorar-lo.
Però com que és mort, doncs mira,
que es foti.
Tenia una pila de defectes i prenia molt males decisions,
però no va perdre mai l'esperança d'aturar el Patriota,
i al final se'n va sortir.
Ens agradi o no, ha fet que el món sigui més segur.
I per això és un heroi.
I m'hi jugo el que sigui que és a l'infern
amb aquell somriure seu
clavant-li una pallissa al diable.
Sí, i tant.
M'agrada que sigui amb la meva mare.
És on sempre ha volgut ser.
Adeu.
Hughie.
Anem, noi.
Va de debò això d'anar a…?
Al restaurant del topless?
I tant que sí.
És una promesa.
Li hauria encantat.
Segur que sí.
EN MEMÒRIA DE WILLIAM CARNISSER ESPÒS AMORÓS
A CAGAR, CABRONS
- Digui? - Hugh Campbell? Soc en Bob Singer.
Senyor president. Hola.
Campbell, la nació us deu moltíssim, a tu i al teu grup,
però m'estalviaré la mamada, d'acord?
Esclar, no voldria que el president me la mamés, senyor.
Vought és un campi qui pugui, ara.
Tots els tarats dopats de V que han creat volten pel món fent-ne de les seves.
Per això reactivarem l'Oficina d'Afers Superhumans
i ens fa falta algú per dirigir-la. Què me'n dius, noi?
Dependries directament de mi.
És… Carai, és…
És un honor, però…
No, gràcies.
"No, gràcies"?
Li agraeixo molt l'oferta,
però és que ja tinc un…
projecte empresarial entre mans.
Cony de sector privat.
Et mantinc l'oferta si canvies d'opinió.
T'he portat refresc de gingebre, caramels de gingebre i…
- galetes salades. - Galetes, dona'm les galetes.
I què? Què m'he perdut?
He vomitat.
Després tenia pipí, però no hi he arribat a temps.
He tornat a vomitar,
i després m'ha trucat la mare.
Que suposo que ha sigut el pitjor de tot.
Mitja hora rondinant perquè no ens casem.
Podem anar al jutjat ara mateix,
si vols, això rai.
No, no puc.
Només em van bé aquestes sabates.
Ei, que jo amb tu m'hi caso de pet, amb això i tot.
11-99 a Broadway amb el 96. Sol·licito la unitat més pròxima.
Hi ha obres a la ronda. Trigaran una estona.
T'hi veus amb cor?
Sí.
I no em canvio de sabates.
Cuida la mare, Robin.
Subtítols: Anaïs Mintenig
Supervisor creatiu IGNASI OLIVER